ΓΡΑΠΤΗ ΕΡΩΤΗΣΗ E-2790/01

υποβολή: Alexandros Alavanos (GUE/NGL) προς την Επιτροπή

(9 Οκτωβρίου 2001)

Θέμα: Προβλήματα Αερομεταφορών και Ολυμπιακή Αεροπορία

Μετά το τρομοκρατικό κτύπημα στις ΗΠΑ και την απόφαση της κυβέρνησης Μπους να ενισχύσει με 15 δισ. δολάρια τις αεροπορικές εταιρείες της χώρας της, όλο και περισσότερες κυβερνήσεις παγκοσμίως αποφασίζουν να στηρίξουν τους αερομεταφορείς τους, προκειμένου να ξεπεράσουν το άμεσο πρόβλημα του πολλαπλασιασμού των ασφαλίστρων, αλλά και της προβλεπόμενης σημαντικής μείωσης του μεταφορικού έργου.

1. Με ποια μέτρα θα τονώσει η Επιτροπή τους μικρούς ευρωπαίους αερομεταφορείς, ώστε να επιβιώσουν στο νέο διεθνές περιβάλλον που απαιτεί πρόσθετες δαπάνες ασφάλειας· Εξετάζει το ενδεχόμενο χρήσης κρατικών ενισχύσεων για την κάλυψη των πρόσθετων δαπανών που προέκυψαν·

2. Υπάρχει κάποιος προβληματισμός για τις μικρότερες αεροπορικές εταιρείες, όπως η Ο.Α., οι οποίες κινδυνεύουν να περιέλθουν σε αμφίβολης βιωσιμότητας αγοραστές έναντι ευτελούς τιμήματος· Θα συνιστούσε η Επιτροπή την αναβολή κάθε ενέργειας ιδιωτικοποίησης μέχρι να ξεκαθαριστεί το ρευστό περιβάλλον στις αερομεταφορές·

Απάντηση της κας de Palacio εξ ονόματος της Επιτροπής

(3 Δεκεμβρίου 2001)

Μετά από τις τρομοκρατικές επιθέσεις της 11ης Σεπτεμβρίου 2001 στις Ηνωμένες Πολιτείες, η Επιτροπή εξέδωσε στις 10 Οκτωβρίου 2001 ανακοίνωση(1) για τις συνέπειες των εν λόγω γεγονότων στον κλάδο των αερομεταφορών στην Ευρώπη. Ενόψει του εύρους της κρίσης, η Επιτροπή μελέτησε την έγκριση λήψης ορισμένων μέτρων έκτακτης ανάγκης για προσωρινό διάστημα προκειμένου να αντιμετωπιστούν οι εξαιρετικές περιστάσεις τις οποίες αντιμετωπίζει ο κλάδος από την 11η Σεπτεμβρίου 2001.

Ειδικότερα, η Επιτροπή ανήγγειλε ότι τα μέτρα που ελήφθησαν από τα κράτη μέλη στην παρούσα συγκυρία συνιστούν κρατική ενίσχυση και ότι πρέπει συνεπώς να κοινοποιηθούν όπως αρμόζει στην Επιτροπή. Η Επιτροπή ανήγγειλε επιπλέον ότι θα αντιμετωπίσει ευνοϊκά τα μέτρα αποζημίωσης των αερομεταφορέων για απώλειες που προκύπτουν άμεσα από το τετραήμερο κλείσιμο του αμερικανικού εναέριου χώρου· ότι θα εξετάσει την ανάληψη από τα κράτη μέλη των επιπλέον δαπανών ασφάλισης για μέγιστο διάστημα ενός μηνός, καθώς και την προσωρινή συνέχιση της παρέμβασης των κρατών μελών έως τα τέλη του 2001, εφόσον εξακολουθήσει

ναπάρχει ανάγκη για μια τέτοια κάλυψη καιπό την προϋπόθεση ότι αυτό δεν βάζει τους αερομεταφορείς σε ευνοϊκότερη θέση από ό,τι ήταν πριν από την άρση της ασφαλιστικής τους κάλυψης. Όσον αφορά την ασφάλεια, η Επιτροπή θεωρεί ότι η ενίσχυση ορισμένων μέτρων ασφαλείας επαφίεται στο κράτος μέλος.

Επίσης, σε εφαρμογή των κανόνων της συνθήκης ΕΚ για την καταπολέμηση των τραστ, η Επιτροπή ανήγγειλε ότι θα αντιμετωπίσει ευνοϊκά ορισμένες συμφωνίες μεταξύ αερομεταφορέων, όπως οι συμφωνίες για το συντονισμό της μεταφορικής ικανότητας που αποσκοπούν αποκλειστικά στη διατήρηση των τακτικών πτήσεων για τα δρομολόγια μικρότερης κίνησης ή για τις ώρες της ημέρας που παρουσιάζουν κανονική κίνηση. Επιπλέον, η Επιτροπή ανήγγειλε ότι θα παρακολουθεί τις εξελίξεις και ότι θα επανεξετάσει τα μέτρα που ανήγγειλε στην ανακοίνωσή της εάν παραστεί ανάγκη.

Στο πλαίσιο της ανακοίνωσης, η Επιτροπή έλαβεπόψη της την κατάσταση των μικρότερων αερομεταφορέων και τις συνεχιζόμενες προσπάθειές τους για αναδιάρθρωση. Η Επιτροπή αφήνει την επιλογή για ιδιωτικοποίηση ή όχι στο κράτος μέλος. Δεν μπορεί ούτε να συστήσει ιδιωτικοποίηση, ούτε να επιβάλει σταμάτημα της ιδιωτικοποίησης.

Η ανακοίνωση της Επιτροπήςποβλήθηκε στο Συμβούλιο των Υπουργών Μεταφορών κατά τη συνεδρίασή τους στο Λουξεμβούργο στις 16 Οκτωβρίου 2001 όπου και εξασφάλισε την αποδοχή καιποστήριξή τους για τα προτεινόμενα μέτρα.

(1) COM(2001)574 τελικό.